న్యూఢిల్లీ, జూన్ 23: ఢిల్లీ నుంచి మధుర వెళుతున్న రైల్లో నలుగురు ముస్లిం యువకులను తోటి ప్రయాణికులు చితక బాదారు. అందులో జునైద్ అనే 17 ఏళ్ల యువకుడు కత్తి పోట్లతో అక్కడికక్కడే మరణించగా, అతని సోదరుడు, మరో ఇద్దరు తీవ్రంగా గాయపడ్డారు. షాకిర్ అనే 23 ఏళ్ల యువకుడి పరిస్థితి ఆందోళనకరంగా ఉంది. పోలీసులు దీన్ని విద్వేష దాడిగా భావిస్తున్నారు. దాడికి సంబంధించి ఒకరిని అరెస్టు చేశారు. మొదట సీట్ల కోసం తగాదా మొదలైంది. 15 మంది గుంపు వచ్చి నలుగురు కూర్చున్న సీట్లు కావాలని డిమాండ్ చేశారు. అందులో ఒక వ్యక్తి నలుగురినీ గొడ్డు మాసం తినే వాళ్లుగా సంబోధించడంతో వారి మధ్య ఘర్షణ చెలరేగింది.
newdhilly, joon 23: dhilli nunchi madhura velutunna raillo naluguru muslim yuvakulanu thoti prayaanikulu chitaka baadaaru. andulo junaid ane 17 ella yuvakudu katti potlatho akkadikakkade maraninchagaa, athani sodarudu, maro iddaru teevramgaa gayapaddaru. shakir ane 23 ella yuvakudi paristhiti aandolanakaramgaa undi. poliisulu deenni vidvesha daadigaa bhaavistunnaaru. daadiki sambandhinchi okarini arestu chesaru. modata seatla kosam tagaadaa modalaindi. 15 mandi gumpu vachi naluguru kuurchunna seetlu kaavaalani demand chesaru. andulo oka vyakti nalugurinee goddu masam tine vaallugaa sambodhinchadamtho vaari madhya gharshana chelaregindi.